Проф. др. кИСИЋ ТЕПАВЧЕВИЋ У посети центру за социјални рад у КРУШЕВЦу

28. јуна 2021.

Министарка за рад, запошљавање, борачка и социјална питања проф. др Дарија Кисић Тепавчевић разговарала је данас у Крушевцу са представницима свих установа социјалне заштите у том граду, којима је поручила да ће Министарство у наредном периоду учинити све да се унапреде услови рада запослених и квалитет услуга и живота корисника.

Кисић Тепавчевић је обишла Центар за социјални рад, и притом је информисана о раду запослених, условима и опремљености Центра. Изразила је захвалност за рад и залагање запослених у условима Ковида 19

„Запослени у установама социјалне заштите и корисници су у претходном периоду поднели велики терет, стоички су се држали и изашли као победници из ове борбе“, рекла је Кисић Тепавчевић.

Проф. др Кисић Тепавчевић је подсетила да је Министарство у току ове године, када су у питању наменски трансфери, за Крушевац издвојило 23 милиона динара.

„На томе се нећемо зауставити. Установе социјалне заштите су наш приоритет, а када видимо снагу, вољу и одлучност руководилаца, запослених и корисника, то нам све каже да смо на добром путу. У наредном периоду ћемо учинити све да побољшамо услове и рада и живота свих у установама социјалне заштите“, истакла је Кисић Тепачевић.